cyanic-selkie/wikianc huggingface dataset:
หญิงชาวฮุ่ยอัน
ศาสนา
หญิงชาวฮุ่ยอันนับถือศาสนาอย่างเดียวกับชาวจีนฮั่นคือ ศาสนาพื้นบ้านจีน, ลัทธิเต๋า หรือศาสนาพุทธ
พิธีปิดโอลิมปิกฤดูร้อน 2012
พิธีปิดโอลิมปิกฤดูร้อน 2012 ของกีฬาโอลิมปิกฤดูร้อน หรือทราบกันดีในชื่อ "เพลงซิมโฟนีของชาวบริติช" (A Symphony of British Music) ถูกจัดขึ้นในวันที่ 12 สิงหาคม พ.ศ. 2556 ณ สนามกีฬาโอลิมปิก โดยมีผู้ออกแบบคือ คิม กาวิน, เอส เดฟวลิน, สตีเฟน ดาลดรี, เดวิด อาร์โนลด์ และมาร์ค ฟิชเชอร์ ซึ่งมีการออกอากาศไปทั่วโลกตั้งแต่เวลา 21:00 ตามเวลาท้องถื่นในสหราชอาณาจักร (UTC+1) และสิ้นสุดพิธีเมื่อเวลา 00:11 รวมทั้งหมด 3 ชั่วโมง 11 นาที
สนามกีฬาโอลิมปิกได้ถูกปรับเปลี่ยนให้กลายเป็นธงชาติสหราชอาณาจักรขนาดใหญ่ ซึ่งออกแบบโดยแดเมียน เฮิร์ส มีนักแสดงประมาณ 4,100 คนเข้าร่วมพิธีปิดนี้ โดยมีรายงานว่ามีค่าใช้จ่ายราว 20ล้านยูโร (มูลค่าประมาณ 820 ล้านบาทไทย) มีประธานในพิธีปิดอย่างเป็นทางการคือ ฌาคส์ ร็อกก์ ประธานคณะกรรมการโอลิมปิกสากล ที่เรียกกีฬาโอลิมปิกนี้ว่า "สนุกและสังสรรค์" (Happy and Glorius) ภายในพิธีปิดมีการส่งมอบเจ้าภาพโอลิมปิกถัดไปในปี 2016 คือ รีโอเดจาเนโร ตราบกระทั่งการดับไฟโอลิมปิกและมีการลดธงโอลิมปิกลงด้วย
สิ่งที่พิเศษในพิธีปิดนี้คือการแสดงโชว์เต็ม 1 ชั่วโมงสำหรับเพลงซิมโฟนีของชาวบริติช ที่มีจำนวนเพลงมากมายหลายศิลปินที่มีชื่อเสียง มีการสรรเสริญ จอห์น เลนนอนและ เฟรดดี้ เมอร์คิวรี่ และมีการสถาปนาอุตสาหกรรมแฟชั่นในพิธีปิดด้วย นครรีโอเดจาเนโร ตอบรับการส่งมอบจากกรุงลอนดอนด้วยการแสดงโชว์พิเศษ 8 นาทีที่มีชื่อว่า "โอบหุ้ม" ซึ่งควบคุมโดย เคา แฮมเบอร์เกอร์และแดเนียล โธมัส ร่วมกับเปเล่ มีการกล่าวปราศัยของลอร์ดเซบาสเตียน โคและกลุ่มอาสาสมัครได้รับการขอบคุณ
ผู้ชมราว 23.2 ล้านคนชมสำหรับพิธีนี้ในสหราชอาณาจักร และคาดว่าน่าจะสูงถึง 750 ล้านผู้ชมทั่วโลก ได้รับการตอบรับที่ดี แต่ไม่เหมือนหรือต่างจากพิธีเปิดโอลิมปิกมาก ชาวต่างประเทศบางต่างก็ได้มีการวิจารณ์ถึ กรณีถึงความเข้าใจในบทภาพยนตร์และโทรทัศน์ของชาวบริติช จอร์จ ไมเคิลได้รับการวิพากย์วิจารณ์อย่างรุนแรงสำหรับเพลงที่เขาเลือกใช้ในพิธีนี้ ในขณะเดียวกัน เคท มอส, เนโอมี แคมป์เบลล์ และรัสเซล แบรนด์ก็ได้รับคำติเตียนว่าการแสดงโชว์ของพวกเขาไม่ได้สื่อถึงเรื่องราวความเป็นมิตรภาพของกีฬาโอลิมปิกเหมือนที่เคยทำมา แกรี บาร์โลว์ได้รับคำชมเชยหลังจากที่เกิดเหตุการณ์เสียชีวิตของลูกสาวของเขา นักแสดงบางคนไม่เต็มใจที่จะแสดงโชว์ รวมถึงเหล่าศิลปินต่างก็ยกเลิกไม่ทำการแสดงในโชว์นี้ NBC ในสหรัฐอเมริกาและช่องไพรม์ ทีวีในประเทศนิวซีแลนด์ต่างได้รับการติเตียนถึงการออกอากาศพิธีปิดนี้ แต่ยังมีคอนเสิร์ตที่มีการแสดงที่ไฮด์ปาร์ค นำโดยวงเบลอ
การจัดทำ
ผู้ออกแบบและผู้กำกับคือ คิม กาวินและเอส เดฟวลินที่เป็นผู้ได้รับมอบหมายการออกแบบ เดวิด อาร์โนลด์เป็นผู้กำกับด้านเพลง หลังจากที่มีการประกาศอย่างเป็นทางการว่าเดวิด อาร์โนลได้รับหน้าที่นี้ในพิธีปิด ทำให้เขาได้รู้สึกเป็นเกียรติอย่างมากและเป็นโอกาสครั้งหนึ่งในชีวิตของเขา ในขณะที่กาวินนั้นไม่ต่างกัน เขารู้สึกตื่นเต้นอย่างมากที่ได้เป็นเกียรติในการทำงานนี้ ส่วนเดฟวลินก็รู้สึกดีใจที่เธอได้เป็นส่วนหนึ่งของ "โชว์ที่ยิ่งใหญ่" (greatest show on earth) ฮูจ โรเบิร์ตสัน รัฐมนตรีว่าการกระทรวงกีฬาและโอลิมปิกรู้สึกปลาบปลื้มที่ได้มีทีมเวิร์คคุณภาพสูงมาร่วมในพิธีปิดนี้ บอริส จอห์นสัน นายกเทศมนตรีกรุงลอนดอนได้กล่าวว่าเรามีประชากรบริติชที่สามารถสร้างการแสดงที่ดีที่สุด สตีเฟ่น ดาลดรีรับหน้าที่ผู้อำนวยการผลิตและมาร์ค ฟิชเชอร์ได้รับบทบาทในผู้ออกแบบการผลิต โดยพิธีปิดนี้ใช้เงินราว 20 ล้านยูโร ซึ่งแบ่งจ่ายให้ศิลปินเพียง 1 ยูโรสำหรับการว่าจ้างสัญญา และนักแสดงที่มีทั้งหมดที่แสดงโชว์ถึง 4,100 คน ประกอบไปด้วยอาสาสมัครประเภทผู้ใหญ่ 3,500 คน, นักเรียน 380 คน จากโรงเรียนทั้ง 6 แห่ง และอีก 250 คนสำหรับมืออาชีพในงาน และมีการฝึกซ้อมโชว์ถึง 15 ครั้งในทรีมิลส์ สตูดิโอและฝึกซ้อมสถานที่จริงในดาเกนแฮมทางตะวันออกของกรุงลอนดอน
การแสดงลักษณะของธงยูเนียนแจ็กที่ได้ถูกสร้างมาสำหรับสนามกีฬานั้น ได้ออกแบบโดยแดเมียน เฮิร์ส เพื่อเป็นการเฉลิมฉลอง "ความโกลาหลและความหลากหลายของศิลปะป๊อปอังกฤษ โดยขยายพลังงานและความหลากหลายของวัฒนธรรมอังกฤษร่วมสมัย" เฮิร์สได้ทาบทามในเดือนพฤศจิกายน 2555 และเขาตกลงสำหรับงานออกแบบชิ้นนี้ เขาเรียกมันว่าเป็นศิลปะสำหรับยูเนี่ยนแจ็ก สำหรับผู้ที่มีใจรักในโอลิมปิก ภายใต้การออกแบบแนวอิเล็กทริก สตอร์ม เพ้นท์ติ้ง จำนวนภาพถ่าย 176 รูปได้ถูกนำมาขยายในหน่วยเซนติเมตรสำหรับสนามกีฬา พร้อมทั้งผู้ออกแบบกราฟิกที่ใช้เวลาทั้งหมด 3 เดือนเพื่อสร้างรูปภาพความละเอียดสูง ก่อนที่จะนำไปพิมพ์ต่อไป
ศิลปินบางคนได้ปฏิเสธสำหรับการแสดงโชวร์ อาทิ เช่น เดอะโรลลิงสโตนส์, เดวิด โบอี, เซ็กซ์พิสทอลส์, เคท บุช และเดอะ ลิเบอร์ทีนส์ และกรณีนี้ที่ก็เกิดกระแสการตามกัน มีเดอะฮูที่ปฏิเสธที่จะแสดงโชว์ถึง 2 ครั้ง และยอมรับกลับมาแสดงอีกครั้งหลังจากที่มีการประกาศใน ยูเอสทัวร์ และสมาชิกวงสไปซ์เกิลส์ต่างก็ลังเลสำหรับการปรากฏตัวครั้งนี้ เพราะเวทีสำหรับรายการนี้มีต้นทุนต่ำ และหลังจากนั้นผู้จัดการวงไซม่อน ฟูลเลอร์ก็จัดการเรื่องต่างๆให้พวกเธอขึ้นแสดง โนล แกลลาเกอร์ก็ปฏิเสธโอกาสนี้ไป หลังจากที่ถูกร้องขอให้เล่นเพลงแนว อะคูสติกและละครใบ้วันเดอร์วอลล์
พระราชินีนาถเอลิซาเบธที่ 2และพระสวามีไม่ได้รับการกำหนดการเข้าร่วมพิธีนี้ในฐานะประมุขของรัฐ ซึ่งทางราชวงศ์อังกฤษได้ส่งเจ้าชายแฮรี่, เจ้าหญิงแอนน์ และดัชเชสแห่งเคมบริดจ์มาในพิธีนี้
ชั่วโมงเร่งด่วน (21:00–21:09)
พิธีปิดเริ่มต้นขึ้นด้วยภาพยนตร์สั้น ที่แสดงตัวเลขนับถอยหลังจากสถานที่ต่างๆรอบกรุงลอนดอน เช่น ป้ายบอกทาง, 10 ถนนดาวนิง, หอนาฬิกาพระราชวังเวสต์มินสเตอร์, แม่น้ำเทมส์, ทาวเวอร์บริดจ์ ก่อนที่จะเคลื่อนเข้าสู่สนามกีฬาโอลิมปิก จากนั้นผู้ชมในสนามกีฬาร่วมกันนับถอยหลัง 10 วินาทีที่จะเริ่มพิธีปิดนี้ โดยมีเสียงระฆังบิ๊กเบนกำกับ ภายในสนามกีฬาได้ถูกปรับโครงสร้างเป็นยูเนี่ยนแจ็กขนาดใหญ่สีดำและสีขาวลาดยาวลงไป และมีสถานที่สำคัญๆปรากฏในสนามกีฬา เช่น ลอนดอนอาย, บิ๊กเบน, โรงไฟฟ้าแบตเตอร์ซี, เกอร์คิน กระดาษหนังสือพิมพ์ได้นำมาใช้งานกับยานพาหนะเพื่อสื่อถึงชีวิตในกรุงลอนดอน พร้อมกับข้อความวรรณกรรมของชาวบริติช เช่น วิลเลียม เชกสเปียร์, เจ. อาร์. อาร์. โทลคีน ,นักกวีแครอล แอน ดัฟฟี่
เอมิลี่ แซนเด้ปรากฏตัวบนรถบรรทุกและร้องเพลงบางช่วงเพลง"รีด ออล อะเบาท์ อิท" เออร์บาน วอยซ์ คอลเลคทีฟ(คณะประสานเสียงสำหรับพิธีปิด)ร้องเพลงของเดอะบีทเทิลส์ "บีคอซ" พร้อมทั้งการเล่นเชลโล่ของจูเลียน ลอยด์ เวบเบอร์(นั่งอยู่บนรอยัลอัลเบิร์ตฮอลล์)เพลงเอลการ์ ซาลูท ดี'อามัวร์ และยังมีการร่วมบรรเลงของสตอมพ์กับอุปกรณ์ครัวเรือนต่างๆ เช่น หม้อ กระทะ ถังขยะ อยู่บนกลางอากาศ โดยแขวนอยู่กับสถานที่ก่อสร้างจำลอง
ก็อดเซฟเดอะควีน
ในเวลาเดียวกัน วินสตัน เชอร์ชิล(แสดงโดยทิโมธี สปอลล์))ปรากฏตัวบนยอดบิ๊กเบนและเริ่มปราศัยบทหนึ่งๆของคาลิบาน "บี น็อท อะเฟียร์ด" จากวรรณกรรมเดอะ เทมเพสต์ ซึ่งครั้งแรกถูกกล่าวในพิธีเปิดโดยเคนเนธ บรานาห์ จากนั้นยานพาหนะที่ถูกคลุมด้วยกระดาษก็เริ่มเข้าสู่สนามกีฬา เมื่อเชอร์ชิลกล่าวจบ นักแสดงที่แต่งกายโดยใช้หนังสือพิมพ์ก็เริ่มประจำตำแหน่งในสนามกีฬา เช่นพนักงานออฟฟิศ หรือแม้กระทั่งเด็กนักเรียน และทำนองของเพลงเริ่มเร็วขึ้นและเสียงดังมากขึ้น เป็นการแสดงออกถึงกรุงลอนดอนในชั่วโมงเร่งด่วน จนเชอร์ชิลตะโกนออกมาให้ทุกคนหยุด และสิ้นสุดการแสดงส่วนนี้
เจ้าชายแฮรี่ ตัวแทนจากพระราชินีนาถเอลิซาเบธที่ 2มาพร้อมกับนายฌาคส์ ร็อกก์ ประธานคณะกรรมการโอลิมปิกสากล และมีการชักธงยูเนี่ยนแจ็กขึ้นสู่ยอดเสาโดยทหารจากเหล่าทัพและการร้องเพลงชาติของสหราชอาณาจักรโดยทีมนักร้องประสานเสียงเออร์บาน วอยซ์ คอลเลคทีฟและวงออร์เคสตราลอนดอน ซิมโฟนี ออร์เคสตรา
สตรีท ปาร์ตี้ (21:09-21:20)
ในภาคนี้เริ่มต้นด้วยการนับตัวเลขถอยหลัง 5 วินาทีของไมเคิล เคน ในขณะที่ในสนามกีฬาปรากฏรถรีลิแอนท์ รีกัลจากซิตคอมเรื่องโอนลี่ ฟูลส์ แอนด์ ฮอร์สเกิดการระเบิด และปรากฏตัวแบทแมนและโรบิน และคำพูดของเคนคุณควรทำเพื่อไม่เกิดการนองเลือด(You were only supposed to blow the bloody door off!) ดังก้องทั่วสนามกีฬา จากนั้นก็มีการนำกระดาษหนังสือพิมพ์ที่ห่อหุ้มส่วนต่างๆออก และกลายมาเป็นปาร์ตี้ที่มีสีสัน มีแมดเนสแสดงโชว์เพลงเอาร์ เฮ้าส์ ต่อจากนั้นมีการแสดงเพลงของวงเบลอที่มีชื่อว่าพาร์ค ไลฟ์โดยการเดินมาร์ชของเฮ้าส์โฮลด์ ดิวิชั่น มีการแสดงของเพตชอปบอยส์ที่ยืนอยู่บนรถลากในเพลงเวสต์ เอนด์ เกิร์ล ต่อจากนั้นมีการแสดงของวงบอยแบนด์ชื่อดังวัน ไดเรกชันเพลงว๊อท เมค ยู บิวตี้ฟูล จากนั้นปิดท้ายด้วยการแสดงของสตอมป์
วอเตอร์ลู ซันเซท (21:20–21:30)
ณ ศูนย์กลางของสนามกีฬาได้ถูกนำสิ่งต่างๆออกไป และมีการแสดงยิมนาสติกด้วยผู้ชนะในรายการบริเตน ก็อต ทาเลนต์วงสเปลบาวน์ในเพลงของเดอะบีทเทิลส์ในชื่ออะ เดย์ อิน อะ ไลฟ์ โดยมีแรงบันดาลใจคือไอเดียในการทำงานต่างบ้าน แสดงเป็นเตียงนอนและรถบัสลอนดอน จากนั้นเรย์ เดวี่ส์สมาชิกเดอะ คิงค์สร้องเพลงวอเตอร์ลู ซันเซทและสเปลบาวน์ก็ยังดำเนินแสดงยิมนาสติกต่อไป และจบภาคนี้ด้วยการร้องเพลงของเอมิลี่ แซนเด้ในเพลงรีด ออล อะเบ๊าท์ อิทและภาพรวมของนักกีฬา
พาเรดนักกีฬา (21:30–21:53)
กรีซ เป็นประเทศแรกที่นำธงทั้งหมด 204 ผืนเข้าสู่สนามกีฬา พร้อมกับเพลง"พาเรด ออฟ แอทลีท"(แต่งโดยเดวิด อาร์โนลด์) และเดินตลอดสนามกีฬา และขบวนธงปิดท้ายด้วยประเทศบริเตนใหญ่ ขณะเดียวกันก็มีอาสาสมัครแต่งกายด้วยชุดและหมวกสีน้ำเงินที่มีหลอดไฟติดอยู่เข้ามาช่วย นักกีฬาเดินเข้ามาศูนย์กลางจากหลายทางเข้า วงเอลโบวร้องเพลงโอเพ่น อาร์มและวัน เดย์ ไลค์ ธีส เหล่าอาสาสมัครต่างช่วยจัดการพื้นที่ และท้ายสุดนั้นได้มีการย้ายตำแหน่งธงไปที่คบเพลิงโอลิมปิกและการบรรเลงของเพลงในส่วนแรก
เฮียร์ คัม เดอะ ซัน (21:53–22:07)
เริ่มต้นด้วยการบรรเลงกลองจากนักดนตรี 16 คนจากกลองสองหน้า และมีการนำกล่องสีขาว 303 กล่อง ซึ่งแทนถึงกีฬาที่มีการแข่งขันรายการทั้งหมดในโอลิมปิก เพลงต่างๆถูกนำมาบรรเลงร่วมกับนักดนตรี เช่น เพลงของเคทบุชชื่อรันนิ่ง อัพ แธ๊ด ฮิล และนักแสดงเริ่มเรียงกล่องให้เป็นรูปพีระมิด มีการแสดงวิดีโอเหตุการณ์สำคัญต่างๆทั้งหมด 16 วันที่ผ่านมาบนจอ
ต่อจากนั้นมามีพิธีมอบรางวัลสำหรับผู้ชนะเลิศในรายการวิ่งมารธอนชาย โดยเป็นธรรมเนียมที่จะต้องแจกเหรียญสุดท้ายในพิธีปิด นายฌาคส์ ร็อกก์ ประธานคณะกรรมการโอลิมปิกสากลเป็นผู้มอบเหรียญรางวัล และนายลามีน ดิแอค ประธานสมาคมระหว่างประเทศของกรีฑาสหภาพเป็นผู้มอบดอกไม้ และการบรรเลงเพลงชาติยูกันดา
นักกีฬา 6 คน อาทิ เช่น แคทเธอรีน เกรนเจอร์และเคที่ เทย์เลอร์ มอบดอกไม้แสดงการขอบคุณให้กับอาสาสมัครทั้ง 6 ที่เป็นตัวแทนจากทั้งหมด 70,000 คนในกีฬาโอลิมปิกครั้งนี้ โดยมีเพลงของเดอะบีทเทิลส์ในชื่อเฮียร์ คัม เดอะ ซันเป็นเพลง ประกอบ
เพลงซิมโฟนีของชาวบริติช(22:07–23:21)
ส่วนนี้เริ่มด้วยเพลงของควีน "โบฮีเมียนแรปโซดี" ได้บรรเลงและกราฟิคอีควอไลเซอร์แสดงบนป้ายไฟพิกเซล จากนั้นจอห์น เลนนอนปรากฏบนจอภาพและร่วมร้องเพลงอิแมจินโดยคณะประสานเสียงของลิเวอร์พูล จากนั้นรูปสลักของเลนนอนก็ถูกสร้างขึ้น และมีการปล่อยลูกโป่งเป็นการจบการแสดงส่วนนี้ ต่อจากนั้นมาจอร์จ ไมเคิลได้ร้องเพลง "ฟรีด้อม! '90"และ"ไว้ท์ ไลท์" และขบวณรถสกูตเตอร์ได้ขับเข้ามาในสนามกีฬา นำโดยริกกี้ วิลสัน และสมาชิกทีมของเขาที่รออยู่บนเวทีไคเซอร์ ชีฟส์ร้องเพลงของเดอะฮูเพลงพินบอล วิซาร์ด และขบวนรถสกูตเตอร์ก็วิ่งวนไปรอบ ๆ สนามกีฬาจนกระทั่งเพลงจบ และเพลงของเดวิด โบอีก็ถูกเปิดขึ้น พร้อมกับรูปภาพของเขา มีภาพ 8 ภาพเป็นงานศิลปะเข้าสู่สนามกีฬา หมายถึงอุตสาหกรรมแฟชั่นของชาวบริติช มีนักแสดงเช่น เนโอมี แคมป์เบลล์ (สวมยี่ห้ออเล็กซานเดอร์ แมคควีน), ลิลี่ โคล (สวมยี่ห้อเออร์เดม), คาเรน เอลสัน (สวมยี่ห้อเบอร์เบอรี่), ลิลี่ โดนัลด์สัน (สวมยี่ห้อวิเวียน เวสต์วูด), จัวแดน ดันน์ (สวมยี่ห้อโจนาธาน ซานเดอร์), เดวิด แกนดี้ (สวมยี่ห้อพอล สมิธ), จอร์เจีย เมย์ แจกเกอร์ (สวมยี่ห้อวิกทอเรีย เบคแคม), เคท มอส (สวมยี่ห้ออเล็กซานเดอร์ แมคควีน) และสเตลล่า เทนแนนท์สวมยี่ห้อคริสโตเฟอร์ เคนน์) เหล่านายแบบและนางแบบได้เดินเข้าสู่ศูนย์กลางของสนามกีฬา เปรียบเสมือนแคทวอล์ก พร้อมกับเพลงของโบอีปี 1980 แฟชั่น
ศาสนาอิสลามในประเทศไทย
ศาสนาอิสลาม เป็นศาสนาที่มีการนับถือเป็นอันดับที่ 2 ในประเทศไทยรองจากศาสนาพุทธ มีการเติบโตอย่างรวดเร็ว โดยสถิติระบุว่าประชากรมุสลิมมีระหว่าง 2.2 ล้านคน ถึง 7.4 ล้านคน มีความหลากหลายทางชาติพันธุ์ ส่วนใหญ่เป็นคนพื้นเมืองจากแหลมมลายูและจากการอพยพเข้ามาจากทั่วโลก มุสลิมในไทยส่วนใหญ่เป็นนิกายซุนนีย์
ประวัติ
กลุ่มชาติพันธุ์ที่คนไทยเรียกกันว่า "แขก" คาดว่ามีที่มาจากพ่อค้าชาวมุสลิมในคาบสมุทรเปอร์เซียและอินเดียที่เข้ามาค้าขายในแหลมมลายู (ปัตตานีและมาเลเซีย) มาเป็นเวลานานหลายร้อยปี ทำให้ศาสนาอิสลามเป็นที่รู้จักและเผยแผ่เข้าไปในราชสำนัก ภายหลังคนพื้นเมืองจึงได้เปลี่ยนมานับถือศาสนาอิสลาม ส่วนในประเทศไทยนี้พบหลักฐานว่าคนไทยได้ติดต่อสัมผัสกับชาวมุสลิมตั้งแต่ยุคสมัยสุโขทัย และช่วงกรุงศรีอยุธยาเรื่อยมา โดยชาวมุสลิมบางคนนั้น เป็นถึงขุนนางในราชสำนัก ในช่วงต้นกรุงรัตนโกสินทร์มีชาวมุสลิมที่ค้าขายและอพยพจากภัยสงครามมาจากคาบสมุทรมลายูนอกจากนี้ยังมีชาวมุสลิมอินเดียที่เข้ามาตั้งรกราก รวมถึงชาวมุสลิมยูนนานที่หนีภัยการเบียดเบียนศาสนาหลังการปฏิวัติคอมมิวนิสต์ในประเทศจีน
เชื้อชาติ
ประชากรมุสลิมของไทยมีความหลากหลายและวัฒนธรรมที่แตกต่างกัน โดยมีกลุ่มเชื้อชาติอพยพเข้ามาจากจีน ปากีสถาน กัมพูชา บังกลาเทศ อิหร่าน มาเลเซีย และอินโดนีเซีย เช่นเดียวกับชาวไทย ขณะที่มุสลิมในประเทศไทยราวสองในสามมีเชื้อสายมลายู
ลักษณะประชากรและภูมิศาสตร์
คนส่วนใหญ่เชื่อว่าชาวมุสลิมส่วนใหญ่ของประเทศอาศัยอยู่ในสามจังหวัดใต้สุดของประเทศไทย ได้แก่ จังหวัดยะลา ปัตตานี และนราธิวาส อย่างไรก็ตาม การศึกษาของกระทรวงการต่างประเทศ ชี้ว่า ชาวไทยมุสลิมเพียงร้อยละ 18 เท่านั้นที่อยู่ในพื้นที่สามจังหวัดนี้ ส่วนที่เหลืออาศัยอยู่กระจายไปทั่วประเทศ โดยส่วนใหญ่อาศัยอยู่ในกรุงเทพมหานครและตลอดพื้นที่ภาคใต้ของประเทศ ตามข้อมูลของสำนักงานสถิติแห่งชาติ เมื่อ พ.ศ. 2548 มุสลิมในภาคใต้คิดเป็นประชากรร้อยละ 30.4 ของประชากรอายุมากกว่า 15 ปี แต่ในส่วนอื่นของประเทศกลับมีเพียงน้อยกว่าร้อยละ 3
ลักษณะเด่น
ยกเว้นในวงจำกัดของหมู่ผู้เชื่อที่ได้รับการฝึกอบรมทางศาสนศาสตร์มาแล้ว โดยทั่วไปศาสนาอิสลามในประเทศไทย เช่นเดียวกับศาสนาพุทธ ได้ผสมผสานความเชื่อต่างๆ เข้ากับหลักปฏิบัติของอิสลาม ในภาคใต้ เป็นการยากที่จะลากเส้นแบ่งระหว่างวิญญาณนิยมกับวัฒนธรรมมลายูซึ่งใช้เพื่อขับไล่วิญญาณร้ายและพิธีกรรมอิสลามท้องถิ่น เนื่องจากความคล้ายคลึงกันระหว่างทั้งสอง
สถานที่บูชา
ตามข้อมูลของสำนักงานสถิติแห่งชาติ เมื่อ พ.ศ. 2550 ประเทศไทยมีมัสยิด 3,494 แห่ง โดยมีในจังหวัดปัตตานีมากที่สุด (636 แห่ง) ตามกรมการศาสนา มัสยิดกว่าร้อยละ 99 เป็นนิกายซุนนี และอีกร้อยละ 1 เป็นชีอะฮ์
งานเมาลิดกลาง
เมื่อมีการเปลี่ยนแปลงการปกครองจากระบอบสมบูรณาญาสิทธิราชย์มาเป็นการปกครองภายใต้รัฐธรรมนูญแล้ว ก็ยังมีการจัดงานเมาลิดโดยใช้ชื่อว่า งานเมาลิดส่วนกลาง แต่ต่อมาก็ได้หยุดไปเนื่องจากการดำเนินนโยบายรัฐนิยมของรัฐบาลจอมพลแปลก พิบูลสงคราม  ต่อมาก็ได้รื้อฟื้นการจัดงานนี้ขึ้นมาอีกครั้งหลังจากจอมพลแปลกพ้นจากอำนาจ  โดยในปี พ.ศ. 2506 นายต่วน สุวรรณศาสน์ จุฬาราชมนตรีในขณะนั้นได้กราบบังคมทูลเชิญพระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงในการเปิดงานเมาลิดกลางแห่งประเทศไทย และในปีใดที่พระองค์ทรงติดภารกิจก็โปรดเกล้าฯให้พระบาทสมเด็จพระวชิรเกล้าเจ้าอยู่หัวหรือสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จแทนพระองค์เป็นประจำทุกปี
งานเมาลิดกลางแห่งประเทศไทย เป็นงานที่มีการกล่าวบทสดุดีศาสดามุฮัมมัดหรือที่ชาวมุสลิมเรียกกันว่าบัรซันญีซึ่งเป็นบทกลอนอาหรับที่มีความไพเราะและมีการขอพรให้กับศาสดามุฮัมมัดหรือที่ชาวมุสลิมเรียกว่าซอลาวาต  นอกจากนี้ยังมีการอ่านพระมหาคัมภีร์อัลกุรอานโดยชาวไทยและชาวต่างประเทศ  การเผยแพร่จริยวัตรอันงดงามและเรียบง่ายของศาสดามุฮัมมัด  การบรรยายทางวิชาการ  แต่ที่เด่นชัดในงานนี้คือการจำหน่ายสินค้ามุสลิม อาหารฮาลาลนานาชนิด  นอกจากนี้งานเมาลิดกลางแห่งประเทศไทยจัดว่าเป็นงานเดียวที่ชาวมุสลิมทั่วประเทศได้มีโอกาสมารวมตัวกัน
เพลเวฟส์
เพลเวฟส์ (Pale Waves) เป็นวงอินดีป็อปอังกฤษจากเมืองแมนเชสเตอร์ ก่อตั้งวงเมื่อปี ค.ศ. 2014 เดิมใช้ชื่อวงว่า ครีก (Creek) โดยนักร้องนำและมือกีตาร์ ฮีเทอร์ แบรอน-เกรซี ได้พบกับมือกลอง ซีเอรา ดอแรน ขณะศึกษาระดับอุดมศึกษาที่แมนเชสเตอร์ จากนั้นวงได้มือกีตาร์ ฮูโก ซิลเวนี และมือเบส ชาร์ลี วูด รวมกันจบครบวง
หลังจากเซ็นสัญญากับค่ายเดอร์ตีฮิตเมื่อปี 2017 เพลเวฟส์ออกซิงเกิลเปิดตัว "There's a Honey" ตามมาด้วย "Television Romance" จากนั้นในปีถัดมาวงติดอันดับ 5 ของบีบีซีซาวด์ปี 2018 ในการสำรวจและได้รางวัลเอ็นเอ็มอีอันเดอร์เดอะเรดาร์ (NME Under the Radar Award) ในการมอบรางวัลเอ็นเอ็มอีอะวอดส์ (NME Awards) เพลเวฟส์ออกอีพีชุดเปิดตัว All the Things I Never Said ออกจำหน่ายเมื่อเดือนกุมภาพันธ์ 2018 และออกสตูดิโออัลบัมเปิดตัว My Mind Makes Noises เมื่อวันที่ 14 กันยายน ค.ศ. 2018 สามารถไต่ยูเคอัลบัมส์ชาร์ตที่อันดับ 8
Ptycanthera
Ptycanthera เป็นสกุลของพืชดอกที่อยู่ในวงศ์ Apocynaceae.
ถิ่นกำเนิดของมันคือ คิวบา ถึง Hispaniola
สปีชีส์ในสกุล ได้แก่:
เสียงเปิด ลิ้นม้วน
เสียงเปิด ลิ้นม้วน (retroflex approximant) เป็นเสียงพยัญชนะที่มีใช้ในบางภาษา เช่น ภาษาอังกฤษสำเนียงไอริชและสำเนียงอเมริกันบางสำเนียง (แทนด้วยตัวอักษร r), ภาษาจีนกลางถิ่นไทเป, (แทนด้วยตัวอักษร ㄖ), ภาษามลยาฬัม, ภาษาทมิฬ เป็นต้น สัญลักษณ์ในชุดสัทอักษรสากลที่ใช้แทนเสียงนี้คือ
พิตต้า ณ พัทลุง
พิตต้า ณ พัทลุง (เกิด 21 กุมภาพันธ์ พ.ศ. 2527) ชื่อเล่น พิตต้า เป็นนักแสดง นางแบบ พิธีกร วีเจชาวไทย เข้าสู่วงการบันเทิงจากการประกวดวีเจ ชาแนล [วี] ไทยแลนด์
ประวัติ
พิตต้าเกิดวันที่ 21 กุมภาพันธ์ พ.ศ. 2527 ที่โรงพยาบาลเซนหลุยส์ กรุงเทพ เป็นบุตรสาวคนสุดท้องของ พิสิษฐ์ ณ พัทลุง อดีตผู้อำนวยการองค์การสวนสัตว์ จบการศึกษาระดับอนุบาล โรงเรียนเธียรประสิทธิ์ ประถมศึกษาที่ โรงเรียนมาแตร์เดอีวิทยาลัย มัธยมศึกษาที่  St Hilda's School Gold Coast, Australia และระดับอุดมศึกษาที่ Griffith University, Bachelor of Design in Fashion Marketing at Raffles International College (วิทยาลัยนานาชาติราฟเฟิลส์)
เข้าสู่วงการบันเทิงจากการประกวดวีเจ ชาแนล [วี] ไทยแลนด์ และหลังจากนั้นเองได้เข้ามาชิมลางละครกับช่อง 3 ในสังกัดอาจิ๋ม มยุรฉัตร วีเจพิตต้า  วีเจสาวเซ็กซี่  ประจำแชนแนล [วี] ไทยแลนด์ กับบุคลิกที่มาดมั่น เท่ห์ ในสไตล์ลุยๆ บวกกับความสดใสจากรอยยิ้มที่ใครๆ เห็นแล้วต้องประทับใจ ในความน่ารักปนเปรี้ยวซ่าของเธอ  ทำให้วีเจพิตต้ากลายเป็นขวัญใจของใครหลายๆ คนได้อย่างไม่ยากเลย
ปัจจุบันเธอสมรสแล้ว ซึ่งเป็นแฟนหนุ่มนอกวงการโดยสมรสในวันที่ 4 พฤศจิกายน 2561 ซึ่งเป็นพิธีการแบบคริสต์ และมีบุตรด้วยกันหนึ่งคน เป็นบุตรชาย มีชื่อว่าน้อง ธริณ
ละครโทรทัศน์
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่องวัน
ละครโทรทัศน์ทั้งหมดด้านล่างนี้ออกอากาศทาง จีเอ็มเอ็ม 25
รายชื่อแหล่งมรดกโลกในประเทศพม่า
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศพม่าทั้งสิ้น 2 แหล่ง
สถานที่ที่ได้ขึ้นบัญชีรายชื่อเบื้องต้น
ปัจจุบัน ประเทศพม่ามีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 15 แห่ง ดังนี้
ฟาโรห์เฮดจู ฮอร์
เฮดจู ฮอร์ เป็นผู้ปกครองในทางตอนเหนือของอียิปต์ตั้งแต่สมัยยุคก่อนราชวงศ์ การมีอยู่ของพระองค์เป็นที่ถกเถียงกัน พระนาม เฮดจู-ฮอร์ แปลว่า คทาแห่งฮอรัส
ฟาโรห์เฮดจู ฮอร์ ทรงเป็นที่ทราบเหยือกดินสองใบที่พระนามเซเรคของพระองค์ปรากฏอยู่ คือ เหยือกใบหนึ่งจากทูรา ซึ่งตั้งอยู่ในดินดอนสามเหลี่ยมปากแม่น้ำไนล์ทางตะวันออก และอีกใบจากอาบู ไซดาน ซึ่งอยู่ทางตะวันออกเฉียงเหนือของดินดอนสามเหลี่ยมปากแม่น้ำไนล์
ว็อล์ฟกัง เฮ็ลท์ค นักไอยคุปต์วิทยา ถือว่า พระองค์ทรงเป็นฟาโรห์แห่งราชวงศ์ที่ศูนย์ และระบุว่าพระองค์คือฟาโรห์พระองค์เดียวกันกับฟาโรห์วาช ซึ่งเป็นที่รู้จักในฐานะผู้ปกครองที่พ่ายแพ้ต่อฟาโรห์นาร์เมอร์ตามที่ปรากฏบนแผ่นศิลาแห่งนาร์เมอร์ และเป็นข้อคิดเห็นที่เอ็ดวิน ซี. เอ็ม. ฟาน เด็น บริงค์ เห็นด้วยในภายหลัง ในทางตรงกันข้าม โทบี วิลกินสัน และโจเชม คาห์ล ได้ต่างโต้แย้งว่าฟาโรห์เฮดจู ฮอร์ทรงไม่ใช่ฟาโรห์จากสมัยยุคก่อนราชวงศ์ แต่เป็นผู้ปกครองของสังคมก่อนรัฐขนาดเล็กๆ ในสมัยยุคก่อนราชวงศ์และมีตำแหน่งเป็นกษัตริย์แทน
ไม่ทราบหลุมฝังพระบรมศพของฟาโรห์เฮดจู ฮอร์ และไม่ปรากฏข้อความใดบนศิลาแห่งปาแลร์โม ซึ่งเป็นบันทึกพระนามที่เก่าแก่ที่สุดเท่าที่ทราบกัน ทำให้การข้อสินนิษฐานว่าพระองค์ทรงเป็นฟาโรห์นั้นทั้งของเฮ็ลท์คและฟาน เด็น บริงค์ไม่น่าจะเป็นไปได้
บูจุมบูรา
บูจุมบูรา อดีตมีชื่อว่า Usumbura เป็นเมืองหลวงทางเศรษฐกิจ เมืองใหญ่สุด และเมืองท่าสำคัญของประเทศบุรุนดี ตั้งอยู่ปลายสุดด้านเหนือของทะเลสาบแทนกันยีกา เป็นเมืองสำคัญในการส่งสินค้าส่งออกของประเทศ เช่น กาแฟ ฝ้าย และแร่ดีบุก บูจุมบูราเคยเป็นเมืองหลวงของประเทศ โดยในช่วงปลายธันวาคม ค.ศ. 2018 ประธานาธิบดี ปีแยร์ อึนกูว์เริงซีซา ประกาศว่าตนจะทำตามสัญญาที่ให้ใน ค.ศ. 2007 ว่าจะคืนสถานะเมืองหลวงเก่าแก่กีเตกา ส่วนบูจุมบูรายังคงเป็นเมืองหลวงทางเศรษฐกิจและศูนย์กลางการค้า มีการลงคะแนนในรัฐสภาบุรุนดีทำให้สิ่งนี้เป็นทางการในวันที่ 16 มกราคม ค.ศ. 2019 โดยสำนักงานรัฐบาลทุกส่วนจะต้องย้ายไปกีเตกาภายใน 3 ปี
ตำบลสวนหลวง (อำเภอกระทุ่มแบน)
สวนหลวง เป็นตำบลหนึ่งในอำเภอกระทุ่มแบน จังหวัดสมุทรสาคร
ที่ตั้งอาณาเขต
ตำบลสวนหลวงมีพื้นที่ประมาณ 16.95 ตารางกิโลเมตร มีอาณาเขตพื้นที่ติดต่อดังนี้
ประวัติ
หน่วยงานส่วนท้องถิ่นในพื้นที่ตำบลสวนหลวงได้รับการจัดตั้งเป็น องค์การบริหารส่วนตำบลสวนหลวง ตามประกาศกระทรวงมหาดไทย เมื่อวันที่ 2 มีนาคม พ.ศ. 2538 ภายหลังที่ได้มีการประกาศใช้พระราชบัญญัติสภาตำบลและองค์การบริหารส่วนตำบล พ.ศ. 2537 ในราชกิจจานุเบกษา ฉบับกฤษฎีกา 111 ตอน 53 ก ลงวันที่ 2 ธันวาคม พ.ศ. 2537 ต่อมากระทรวงมหาดไทยพิจารณาเห็นว่าองค์การบริหารส่วนตำบลสวนหลวงมีสภาพเหมาะสมที่จะเป็นเทศบาลตำบล จึงจัดตั้งเป็น เทศบาลตำบลสวนหลวง เมื่อวันที่ 18 มกราคม พ.ศ. 2551
การแบ่งเขตการปกครอง
หมู่บ้านในตำบลสวนหลวงได้แก่
ชุมชน
ชุมชนในเขตเทศบาลตำบลสวนหลวง มีดังนี้
การคมนาคม
เนื่องจากเป็นชุมชนเมืองที่มีที่ตั้งอยู่ใกล้กับกรุงเทพมหานคร สามารถเดินทางเชื่อมต่อกับกรุงเทพมหานครและจังหวัดนครปฐม หรือว่าเดินทางไปที่อำเภอต่าง ๆ ในจังหวัดสมุทรสาครได้อย่างทั่วถึงสะดวกและรวดเร็ว
บริการขนส่งสาธารณะ
การบริการขนส่งสาธารณะทางรถยนต์โดยสารประจำทางในตำบล
วัด
วัดในเขตเทศบาลตำบลสวนหลวงมีทั้งหมด 1 วัดคือ
ตำนานไซอิ๋วฉบับเกาหลี
ตำนานไซอิ๋วฉบับเกาหลี หรือ ฮวายูกิรักวุ่นทะลุพิภพ เป็นละครโทรทัศน์แนวแฟนตาซี ดัดแปลงเค้าโครงจากเรื่อง ไซอิ๋ว(จีน) มาดัดแปลงให้เป็นยุคปัจจุบันและเล่าใหม่ในแบบฉบับของเกาหลี แต่คงตัวละคร เด่น ๆ ไว้ เช่น พระถังซัมจั๋ง ซุนหงอคง ตือโป๊ยก่าย และจ้าวกระทิง … รวมถึงการปราบวิญญาณชั่วร้ายและปีศาจ แต่เพิ่มเติมอรรถรสด้วยการเติมพล็อตเรื่องของความรัก เขียนโดยฮง จองอึน และ ฮง มิรัน กำกับโดยพัค ฮง-คยุน และ คิม จอง-ฮยอน และ คิม บยอง-ซู ออกอากาศทางช่องทีวีเอ็น และNetflix ทุกวันเสาร์และอาทิตย์ เวลา 21.00 น. ตั้งแต่วันเสาร์ที่ 23 ธันวาคม พ.ศ. 2560 ถึงวันอาทิตย์ที่ 4 มีนาคม พ.ศ. 2561 รวมความยาว 20 ตอน ส่วนในประเทศไทยได้มีการซื้อลิขสิทธิ์มาออกอากาศทางช่อง 7 HD ทุกเช้าวันเสาร์ และ วันอาทิตย์ เวลา 10.00 น. เริ่มตั้งแต่วันเสาร์ ที่ 7 กรกฎาคม
เรื่องย่อ
จินซอนมี (โอยอนซอ) เด็กสาวที่มีความสามารถพิเศษในการมองเห็นภูติผี ทำให้มีเรื่องแปลกประหลาดเกิดขึ้นรอบตัวเธอเสมอ จนถูกเพื่อนรังเกียจและกลั่นแกล้ง เธอมักถือร่มคันพิเศษไว้กับตัวเสมอเพื่อป้องกันการรังควานจากเหล่าภูติผีปีศาจทั้งหลาย
ต่อมาวันหนึ่ง เธอได้พบกับ อูฮวีซอล (ชาซึงวอน) หลอกให้เข้าไปเอาพัดเหล็กขององค์หญิงพัดเหล็กในบ้านหลังหนึ่ง แต่กลับพบ ซนโอกง (ลีซึงกิ) เทพวานรซึ่งถูกสวรรค์กักขังไว้ เขาต้องการให้เธอปลดปล่อยเขาออกมาจากภูเขาศักดิ์สิทธิ์ทั้งห้าที่พันธนาการเขาไว้ โดยมีสัญญาแลกเปลี่ยนที่จะช่วยปกป้องเธอจากสิ่งชั่วร้ายต่าง ๆ ทุกครั้งเมื่อเธอเรียกชื่อของเขา เมื่อเธอปลดปล่อยเขา กลับถูกเขาเอาความทรงจำของเธอไป เธอจึงจำชื่อของเขาไม่ได้ และเมื่อเขาจากไป จินซอนมี จึงต้องรับโทษจากสวรรค์ โดยเธอจะมีเลือดเนื้อเป็น ซัมจั๋ง ที่เป็นเหมือนยาวิเศษ มีกลิ่นหอมดั่งดอกบัว หากปีศาจตนใดได้ลิ้มลองก็จะมีพลังมหาศาล ทำให้เป็นที่จับจ้องของปีศาจยิ่งนัก
เวลาผ่านไป จินซอนมี เติบโตขึ้นเป็นประธานบริษัทอสังหาริมทรัพย์ และได้มีโอกาสพบกับ ซนโอกง เทพวานรจอมหลอกลวง แต่ครั้งนี้เขาได้รู้ว่าเธอคือ ซัมจั๋ง และเขาต้องการกินเธอเป็นอาหารเพื่อเพิ่มพลังให้ตัวเอง ขณะเดียวกัน จินซอนมี ก็ได้พบกับ อูฮวีซอล ที่เข้ามาช่วยเหลือเธอ แต่มีแผนการแอบแฝง คือให้ จินซอนมี หลอกล่อ ซนโอกง ให้ใส่ กึมกังโก หรือกำไลข้อมือ ที่ทำให้ ซนโอกง รู้สึกรัก จินซอนมี หากเขาทำอะไรที่เป็นสิ่งตรงกันข้าม กึมกังโกจะบีบหัวใจของ ซนโอกง ให้เจ็บปวดเจียนตายทีเดียว
ต่อมา จินซอนมี ได้ขอให้ ซนโอกง ช่วยเหลือเธอปราบภูติผีเพื่อช่วยเหลือคนที่เดือดร้อน แต่ อูฮวีซอล ก็ให้ความช่วยเหลือกับภารกิจนี้อย่างเต็มที่เช่นกัน เพราะเขาจะได้คะแนนทำความดีเพิ่มขึ้น และจะได้หลุดพ้นจากการเป็นปีศาจขึ้นไปเป็นเทพ
นักแสดงรับเชิญ
จังกวัง รับบท ยูน แทชิก / ซา โอจอง
อี เอ็ล รับบท มา จียอง
คิม ซอง-โอ รับบท ลี ฮันจู
ยุน โบ-รา รับบท อลิซ / อ๊ก-รยง
ซอง จี-รู รับบท ซู โบรี
ซองฮยอก รับบท ทงจาง (ขุนพลฤดูหนาว) / ฮาซอน (เทพธิดาฤดูร้อน)
การผลิต
ในตอนแรก พัก โบ-ก็อม ได้รับบท ซนโอ-กงในเดือนกรกฎาคม 2017 แต่ในที่สุดก็ปฏิเสธ ไป ชู จา-ฮยอน ได้รับบท นา ชาล-นยอ แต่ต้องถูกแทนที่โดย คิม จี-ซู เนื่องจากเธอตั้งครรภ์
ซีรีส์นี้รวมตัวอีกครั้งกับ ชา ซึง-ว็อน, อี ซึง-กี , และ อี ฮง-กี กับพี่น้องฝาแฝด ฮง ที่ทำงานร่วมกันในซีรีส์ทางโทรทัศน์เรื่อง The Greatest Love (2011), My Girlfriend Is a Nine-Tailed Fox (2010) และYou're Beautiful (2009) ตามลำดับ นอกจากนี้ยังเป็นการรวมตัวของพี่น้องฝาแฝด ฮง และผู้กำกับ พัค ฮง-คยุน ซึ่งเคยทำงานร่วมกันในเรื่อง Warm and Cosy (2015) และThe Greatest Love (2011) นอกจากนี้ยังรวมตัวกับ อี และ ชา ที่เคยแสดงร่วมกันในYou're All Surrounded (2014)
ในวันที่ 27 ธันวาคมมีการประกาศว่าผู้อำนวยการคิมจองฮยอนจะเข้าร่วมในการผลิต ผู้อำนวยการคนที่สามคิมบยองซูได้เพิ่มการผลิตในวันที่ 5 มกราคม 2018
การตอบรับ
ตามข้อมูลที่เผยแพร่โดย Nielsen Korea A Korean Odyssey โดยการจัดอันดับการแสดงที่ได้รับการเข้าดูมากที่สุดรวมถึงช่องรายการเคเบิลและช่องแพร่ภาพสาธารณะสำหรับตอนเปิดตัว นอกจากนี้ซีรีส์ยังทำลายสถิติอันดับสูงสุดในตอนแรกของละครโทรทัศน์ใน Nielsen Korea ซึ่งเป็นกลุ่มเป้าหมายอายุ 20-49 ปี
ข้อโต้แย้ง
ในวันที่ 24 ธันวาคมการออกอากาศตอนที่ 2 ถูกขัดจังหวะซ้ำ ๆ โดยโฆษณาเชิงพาณิชย์ที่มีความยาวในระหว่างที่tvNแสดงข้อความระบุว่ามี "ปัญหาภายในล่าช้าในการออกอากาศ" การออกอากาศต่อจากนั้นกลับมา แต่หลังจากนั้นก็ถูกตัดออกทันที tvN ออกคำขอโทษที่ระบุว่ามี "ความล่าช้าในกระบวนการคอมพิวเตอร์กราฟิกส์" และ "ตอนที่ 2 ของบทสรุปถูกกำหนดให้ออกอากาศในวันที่ 25 ธันวาคมเวลา 18:10 น. (KST)"
รายการเจอปัญหาอีกครั้งเมื่อมีการเปิดเผยว่าพนักงานคนหนึ่งได้รับบาดเจ็บสาหัสหลังจากล้มลงในกองถ่าย
Ptilotrichum
Ptilotrichum เป็นสกุลของพืชดอกที่อยู่ในวงศ์ Brassicaceae.
สปีชีส์ในสกุล ได้แก่:
เบรกอิน
เบรกอิน (Break In) เป็นวิดีโอเกมจำลองกีฬาโดยบริษัทแนกแซตซอฟต์ใน ค.ศ. 1989 สำหรับพีซี เอนจิน และวางจำหน่ายในประเทศญี่ปุ่นเท่านั้น กระทั่งเกมจำลองพูล (พ็อกเก็ตบิลเลียด) ดังกล่าวได้รับการเผยแพร่อีกครั้งในระบบวีเวอร์ชวลคอนโซลของนินเท็นโดในทุกประเทศเมื่อ ค.ศ. 2008 ซึ่งต่อมา ได้เปิดตัวสำหรับวียูเวอร์ชวลคอนโซล
รูปแบบการเล่น
เกมนี้จำลองการเล่นพูล โดยมีหกโหมดให้เลือก และผู้เล่นสูงสุดหกคนสามารถเล่นด้วยกันในเวอร์ชวลคอนโซลที่วางจำหน่าย
การตอบรับ
เว็บไซต์ไอจีเอ็นให้คะแนนเกมที่ 5.5 เต็ม 10 โดยกล่าวถึงข้อความภาษาอังกฤษที่ไม่สมบูรณ์ รวมทั้งกราฟิกตลอดจนรูปแบบการเล่นที่เรียบง่ายมาก เกมดังกล่าวได้รับ 3 ดาวจาก 5 ดาวจากความคิดเห็นสำหรับเวอร์ชวลคอนโซล ซึ่งกล่าวว่าเกมดังกล่าวมีเกมพูลให้เลือกหลากหลาย และผู้ซึ่งคิดว่าเกมได้รวมทุกอย่างที่แฟนพูลจะต้องพึงพอใจเป็นการชั่วคราว
นกหัวโตมลายู
นกหัวโตมลายู (Malaysian Plover; ) เป็นนกประจำถิ่น ที่มีสถานภาพใกล้สูญพันธุ์ จากการรุกทำลายป่าชายเลนอันเป็นที่อยู่อาศัยและหากิน จัดในวงศ์นกหัวโต (Family Charadriidae) อาศัยอยู่ตามหาดทราย ในการสำรวจในปี พ.ศ. 2559 ในประเทศไทยไม่พบเลย จึงทำให้ไม่ทราบว่าสูญพันธุ์ไปแล้วหรือไม่จากประเทศไทย
เดอะชาร์ลาทันส์ (วงดนตรีอังกฤษ)
เดอะชาร์ลาทันส์ (The Charlatans) ที่อเมริกาจะเรียก เดอะชาร์ลาทันส์ ยูเค (The Charlatans UK) เป็นวงดนตรีออลเทอร์นาทิฟร็อกจากประเทศอังกฤษ ประกอบด้วยสมาชิกด้วย ทิม เบอร์เกส(ร้องนำ) มาร์ก คอลลินส์ (กีตาร์) มาร์ติน บลันท์ (เบส)โทนี้ โรเจอร์ส์ (คีย์บอร์ด)  และ จอน บรูคส์ (กลอง และ เพอร์คัชชัน) ส่วนอดีตสมาชิกคือ จอหน์ เบเกอร์ (กีตาร์คนเก่าในระหว่างปี 1989-1991) บาซ เคทลี (นักร้องนำคนเก่าในระหว่างปี 1989) และ ร็อบ คอลลินส์ (มือคีย์บอร์ดนำคนเก่าที่เสียชีวิตจากอุบัติเหตุทางรถยนต์ในปี 1996) มีอัลบัมแรกชื่อ Some Friendly ในปี 1990 และอัลบัมที่สอง Between 10th and 11th ใน 1992 2อัลบัมนี้เป็นอัลบัมแนวแมดเชสเตอร์ โดยมีซิงเกิล "The Only One I Know" และ "Then" กระแสความนิยมของแมดเชสเตอร์ก็ลดลง ต่อมาก็ได้ออกอัลบั้มใหม่โดยเปลี่ยนแบบอย่างดนตรีใหม่ไปด้วย ตอนนี้เปลี่ยนไปเป็นดนตรีแนวร็อกและบริตป็อป
ภาษาไทลอย
ภาษาไทลอย หรือภาษาลอย (Tai Loi) มีผู้พูดทั้งหมด 1,932 คน อยู่ในพม่า 1,432 คน (พ.ศ. 2543) ในน้ำขาม ตรงมุมด้านตะวันออกเฉียงเหนือติดกับชายแดนลาวและจีน อยู่ในลาว 500 คน (พ.ศ. 2538) ในแขวงหลวงน้ำทา อาจจะมีอยู่ในประเทศจีน ใกล้เคียงกับภาษาปาเล ปะหล่อง แต่มีความแตกต่างของเสียงอยู่มาก เป็นคนละภาษากับภาษาปะหล่องในประเทศจีน อยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรเหนือ สาขาย่อยปะหล่อง
จังหวัดโวฌ
โวฌ (Vosges, ) เป็นจังหวัดที่ตั้งอยู่ในแคว้นกร็องแต็สต์ในประเทศฝรั่งเศส จังหวัดโวฌตั้งชื่อตามชื่อทิวเขาโวฌ ตัวจังหวัดตั้งอยู่ทางตะวันออกของฝรั่งเศสโดยมีเอปีนาลเป็นเมืองหลัก
โวฌเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดลอแรน
สถานที่สำคัญและน่าสนใจในจังหวัดโวฌก็ได้แก่ อาสนวิหารนกบุญดีเยแห่งแซ็ง-ดีเย-เด-โวฌและอารามเรอมีเรอมง
ประชากร
พัฒนาการของจำนวนประชากรตั้งแต่ ค.ศ. 1801:
คุโนะอิชิ (รายการทีวี)
คุโนะอิชิ หรือรายการซาซึเกะฉบับผู้แข่งขันหญิงล้วน เป็นรายการทีวีการแข่งขันหลักของผู้หญิงล้วนในประเทศญี่ปุ่น ออกอากาศในประเทศญี่ปุ่นครั้งแรกในช่องทีบีเอส เมื่อวันที่ 22 ธันวาคม พ.ศ. 2544 จนถึงปัจจุบัน และเป็นรายการเดียวกันของซาซูเกะ อุปสรรคอื่นๆอีกมากมายในรายการ คุโนะอิชิแตกต่างจากซาสึเกะในการที่คู่แข่งมีผู้หญิงเท่านั้น รายการนี้ออกอากาศซ้ำในต่างประเทศเป็นชื่อว่า นักรบนินจาแห่งผู้หญิง (Women of Ninja Warrior) ในช่อง จีโฟร์ (G4) ในประเทศสหรัฐอเมริกา แต่เดิมวิ่งแข่ง 8 ครั้งระหว่างปี พ.ศ. 2544 และ พ.ศ. 2552 ในปี พ.ศ. 2560 หลังจากหายไป 7 ปี ได้รับการต่ออายุสำหรับการแข่งขันครั้งที่ 9 ซึ่งออกอากาศในวันที่ 12 กุมภาพันธ์ พ.ศ. 2560 การแข่งขันครั้งที่ 10 ตามหลังจากนั้นไม่นานในวันที่ 2 กรกฎาคม พ.ศ. 2560 ในการแข่งขันครั้งที่ 9 และ 10 ถูกตั้งในที่ห้องร่มที่หอประชุมมาคุฮะริเม็สเซะ ไม่เหมือนในอดีตการแข่งขันที่ตั้งไว้ในภูเขามิโดริยามะสตูดิโอ
การจัดการแข่งขัน และรูปแบบการแข่งขัน
รายการนี้จะประกอบไปด้วยทั้ง 4 ด่าน ด้วยข้อยกเว้นของการแข่งขันครั้งที่ 1, 2 และครั้งที่ 9 ซึ่งประกอบด้วยแต่ละ 3 ด่านเท่านั้น คู่แข่งต้องทำให้ชนะในด่านเพื่อไปที่ด่านต่อไป ในการแข่งขันครั้งที่ 9 ด่านที่ 1 และด่านที่ 2 จะถูกเปลี่ยนเป็นด่านสีแดงและด่านสีน้ำเงินตามลำดับ หลังจากนั้นการแข่งขันครั้งที่ 10 ด่านที่ 3 แบบใหม่จะถูกเปลี่ยนเป็นด่านสีดำจึงกลับมาที่รูปแบบทั้ง 4 ด่าน
ด่านที่ 3
ในการแข่งขันครั้งที่ 1, 2 และครั้งที่ 9 ไม่ได้จัดด่านที่ 3
ผลลัพธ์ของผู้เข้าแข่งขัน
ต่อไปนี้เป็นรายชื่อของผู้ที่ก้าวหน้ามากที่สุดและถึงด่านที่ 3 อย่างน้อยในการแข่งขันแต่ละครั้ง ภายใต้การแข่งขันแต่ละครั้ง ผลลัพธ์รายชื่อของผู้เข้าแข่งขันแสดงจะถูกแสดงตามลำดับของผู้เข้าแข่งขันที่ไปไกลที่สุดก่อน
ครั้งที่ 1
ออกอากาศเมื่อวันที่: 22 ธันวาคม พ.ศ. 2544 หมายเหตุ: ไม่มีใครชนะในด่านที่ 2 ของการแข่งขันในครั้งนี้ ถือว่าการแข่งขันครั้งนี้มีคนผ่านด่านแรกน้อยที่สุด
ครั้งที่ 2
ออกอากาศเมื่อวันที่: 21 ธันวาคม พ.ศ. 2545
ครั้งที่ 3
ออกอากาศเมื่อวันที่: 24 กันยายน พ.ศ. 2546
หมายเหตุ: ในด่านที่ 1 วะตะนะเบะ คะซุเอะ เดินตามหลัง วะตะนะเบะ นะโอะ แสดงว่าเธอเป็นคู่แข่งคนที่ 97 เพื่อไปแข่ง
ครั้งที่ 4
ออกอากาศเมื่อวันที่: 25 ธันวาคม พ.ศ. 2547 † มิโฮะ ใช้มือแตะตัวกระดานโดมิโน ถือว่าผิดกติกา
ธัชพล กู้วงศ์บัณฑิต
ธัชพล กู้วงศ์บัณฑิต (เกิด 8 กันยายน พ.ศ. 2535) ชื่อเล่น จ็อบ เป็นนักแสดงชาวไทย เป็นที่รู้จักในบทบาท "วาริท (เมฆ)" จากละคร ระบำเมฆ (2563), “พีรณัฐ” จากละคร คุณหมีปาฏิหาริย์ (2565) The Miracle of Teddy Bear 2022
คุโนะอิชิ (รายการทีวี)
ครั้งที่ 5
ออกอากาศเมื่อวันที่: 7 มกราคม พ.ศ. 2549
ธัชพล กู้วงศ์บัณฑิต
ประวัติ
ธัชพล กู้วงศ์บัณฑิต ชื่อเล่น จ็อบ เกิดวันที่ 8 กันยายน พ.ศ. 2535 จบการศึกษาระดับมัธยมศึกษาตอนปลายจากโรงเรียนพาณิชย์อินเตอร์ เข้าศึกษาระดับปริญาตรีในคณะบริหารธุรกิจ มหาวิทยาลัยมหิดล ต่อมาจ็อบได้ย้ายเข้าศึกษาวิทยาลัยนานาชาติ สาขาวิชาการผลิตภาพยนตร์ มหาวิทยาลัยมหิดล เนื่องจากจ็อบชื่นชอบด้านการถ่ายภาพและการตัดต่อวีดีโอ และเคยมีโอกาสได้ไปฝึกงานเป็นครีเอทีฟของ JOOX แถมยังเคยทำหนังสั้น โฆษณา ถ่ายและตัดต่อมิวสิควีดีโอ เริ่มเข้าสู่วงการบันเทิงด้วยการเข้าไปแคสงานที่ช่อง 3 จนได้มีโอกาศเล่นซีรีย์เรื่องแรก Love Lie Hide Fake แกล้งแอ๊บแอบรัก ก่อนจะเซ็นสัญญาเข้าเป็นนักแสดงในสังกัดช่อง 3 เต็มตัวและก้าวขึ้นเป็นพระเอกเต็มตัวในละคร ระบำเมฆ ในบท วาริท (เมฆ) ประกอบคู่นางเอก ยิหวา ปรียากานต์ ใจกันทะ
คุโนะอิชิ (รายการทีวี)
ครั้งที่ 6
ออกอากาศเมื่อวันที่: 20 กันยายน พ.ศ. 2549
หมายเหตุ: หมายเลขของผู้แข่งขันทั้ง 2 คนไม่ได้ถูกระบุออกมาในการแข่งขันครั้งนี้ แต่ผู้ผลิตรายการสั่งที่คู่แข่งไป เฉพาะมิยาเกะและทานะกะที่มีหมายเลขผู้แข่งขันถูกระบุไปแล้วเพราะพวกเขาทำให้ไปถึงด่านสุดท้าย
ธัชพล กู้วงศ์บัณฑิต
พิธีกร
ออนไลน์
สัญญาอนุญาตของสถาบันภาษาศาสตร์สากลซัมเมอร์ ว่าด้วยแบบอักษรเสรี
สัญญาอนุญาตของสถาบันภาษาศาสตร์สากลซัมเมอร์ ว่าด้วยแบบอักษรเสรี (SIL Open Font License) เป็นสัญญาอนุญาตให้ใช้ซอฟต์แวร์ได้โดยเสรี จัดร่างโดยสถาบันภาษาศาสตร์สากลซัมเมอร์ (SIL International) สำหรับไว้ให้ผู้ถือลิขสิทธิ์ในแบบอักษรใด ๆ ใช้ประกาศความอนุญาตของตนให้ผู้อื่นสามารถใช้แบบอักษรนั้นได้โดยเสรีภายในเงื่อนไขที่กำหนดไว้ในสัญญาอนุญาตนั้น สัญญาอนุญาตนี้นับเข้าพวกเป็นสัญญาอนุญาตแบบเสรีฉบับหนึ่งของมูลนิธิซอฟต์แวร์เสรี
คุโนะอิชิ (รายการทีวี)
ครั้งที่ 7
ออกอากาศเมื่อวันที่: 5 กันยายน พ.ศ. 2550
ครั้งที่ 8
ออกอากาศเมื่อวันที่: 7 ตุลาคม พ.ศ. 2552 †อาริมัตสึได้ผ่านด่านสุดท้ายในเวลา 5 วินาทีได้ แต่อาริมัตสึดันไปคว้าขอบกำแพงที่ 2 ในกระดานกำแพงปีนจนทำให้ผิดกติกา
ครั้งที่ 9
ออกอากาศเมื่อวันที่: 12 กุมภาพันธ์ พ.ศ. 2560
ครั้งที่ 10
ออกอากาศเมื่อวันที่: 2 กรกฎาคม พ.ศ. 2560
คูหาใต้ดิน
คูหาใต้ดิน (hypogeum, hypogaeum, รูปพหูพจน์ hypogea หรือ hypogaea; ออกเสียง ; แปลตรงตัวว่า "ใต้ดิน", มาจากคำกรีก hypo (ใต้) และ ghê (โลก/พื้นดิน) ) เป็นคำเรียกสุสานหรือวิหารที่อยู่ใต้ดิน
คูหาใต้ดินมักประกอบด้วยโพรงเพื่อไว้อัฐิมนุษย์หรือลอกูไล บางครั้งอาจเรียกสุสานประเภทนี้ว่า built tombs
คำว่า hypogeum ยังสามารถใช้เรียดสิ่งปลูกสร้างโบราณหรือส่วนประกอบของสิ่งก่อสร้างใด ๆ ที่สร้างลงไปใต้ดิน เช่น ระบบอุโมงค์ใต้ดินใต้โคลอสเซียมซึ่งมีไว้เก็บทาสและสัตว์สำหรับการต่อสูเกับเกลดิเอเตอร์ ก็เรียกว่า hypogeum เช่นกัน
โรงเรียนตราษตระการคุณ
โรงเรียนตราษตระการคุณ จังหวัดตราด (Trattrakarnkhun School Trat) เดิมเป็นโรงเรียนชายล้วนประจำจังหวัดตราด ปัจจุบันเป็นโรงเรียนมัธยมศึกษาขนาดใหญ่ ประเภทสหศึกษา
ช่วงที่ 1 : สำนักเรียนหนังสือไทยวัดไผ่ล้อม สู่ เวฬุสุนทรการ
ในสมัยรัชกาลที่ 5 ณ วัดไผ่ล้อม เมืองตราด ภิกษุเจ้ง อายุประมาณ 30 ปีเศษ เป็นพระสงฆ์ที่บวชมานานจนชาวบ้านเรียกว่า ขรัว ได้ทำหน้าที่ให้การศึกษาแกเยาวชน ความเข้มงวดกวดขันทำให้การสอนได้ผลดี เป็นที่นิยมชมชื่นของชาวบ้าน มีชื่อเสียงเป็นที่รู้จักกันดีในนามของ สำนักท่านขรัวเจ้ง วัดไผ่ล้อม
พ.ศ. 2442 สำนักเรียนของท่านขรัวเจ้งที่ตั้งขึ้นมาด้วยใจรัก เริ่มขยายใหญ่ขึ้น มีนักเรียนรวม 40 - 60 คน แต่ท่านก็ยังเป็นครูสอนเองแบบให้เปล่า ในปีการศึกษานี้มีการสอบวัดผลการเรียนอย่างเป็นทางการครั้งแรงในเมืองตราด เจ้าคณะมณฆล ซึ่งในเวลานั้นคือ สมเด็จพระวชิรญาณวงศ์ สมเด็จพระสังฆราชเจ้า ครั้งยังเป็น พระสุคุณคณาภรณ์เป็นเจ้าคณะมณฆลเป็นประธานในการสอบไล่นักเรียนได้มาเห็นสำนักของท่านขรัวเจ้งวัดไผ่ล้อมที่จัดการสอนมาก่อนวัดอื่นๆในจังหวัดตราด จึงมีบัญชาให้จัดตั้งเป็น โรงเรียนแห่งแรกของจังหวัดตราด ชื่อ สำนักสอนหนังสือไทยวัดไผ่ล้อม การตั้งโรงเรียนแผนแบบใหม่อย่างเป็นทางการครั้งแรกในจังหวัดตราดนี้ พระอาจารย์เจ้งรับหน้าที่เป็นครูสอนเองดังเดิมได้รับนิตยภัตร (เงินเดือน) เดือนละ 25 บาท
พ.ศ. 2456 โรงเรียนมีจำนวนนักเรียนเพิ่มมากขึ้น สถานศึกษาบนกุฏิสองหลังจึงคับแคบ ประกอบกับจะได้ขยายเป็นโรงเรียนระดับมัธยมศึกษา ด้วยความร่วมมือจากผู้ว่าราชการเมืองตราด พระยาสุนทรทราธรธุรกิจ (หมี ณ ถลาง) จัดการบอกบุญเรี่ยไรเงินสร้างอาคารเรียนชั่วคราว ให้ชื่อว่า โรงเรียนเวฬุสุนทรการ ซึ่งมัความหมายถึงความสัมพันธ์ระหว่างวัดไผ่ล้อมกับพระยาสุนทรทราธรธุรกิจผู้เป็นกำลังสำคัญในการจัดสร้างอาคารเรียนใหม่ปรากฏชื่อในสมุดโรงเรียนว่า โรงเรียนประจำจังหวัดเวฬุสุนทรการ เป็นโรงเรียนตัวอย่างประจำจังหวัดตราด
ช่วงที่ 2 : เวฬุสุนทรการ สู่ ตราษตระการคุณ
ปี พ.ศ. 2461 พระตราษบุรีศรีสมุทร์เขตต์ (ธน ณ สงขลา) ผู้ว่าราชการจังหวัดตราดคนใหม่ได้พิจารณาเห็นว่าโรงเรียนเวฬุสุนทรการไม่เหมาะที่จะเป็นโรงเรียนตัวอย่างประจำจังหวัดตราดจึงเรี่ยไรเงินจากข้าราชการ พ่อค้า ประชาชน ก่อสร้างอาคารเรียนขึ้นใหม่ ใกล้กับสโมสรเสือป่า (ปัจจุบันคือที่ว่าการอำเภอเมือตราดหลังเก่า)
พ.ศ. 2463 ใช้เวลาก่อสร้างประมาณ 3 ปีเศษ รวมค่าก่อสร้าง 4,670.50 บาท และได้ทำพิธีเปิดเมื่อวันที่ 21 มีนาคม พ.ศ. 2463 โดยเจ้าพระยาธรรมศักดิ์มนตรี เสนาบดีกระทรวงธรรมการ (กระทรวงศึกษาธิการ) เป็นประธาน และให้นามโรงเรียนนี้ว่า โรงเรียนตราษตระการคุณ อันเป็นมงคลนาม และเป็นอนุสรณ์แด่พระตราษบุรีศรีสมุทรเขตต์ (ธน ณ สงขลา) ซึ่งเป็นกำลังสำคัญในการสร้างอาคารเรียนหลังนี้ อาคารเรียนที่สร้างขึ้นเป็นอาคารไม้ใต้ถุนสูง ภายในโล่ง จุนักเรียนได้ 160 คน การเรียนการสอนแบ่งเป็นระดับประถมศึกษา คือ ป.1 - ป.4 กับระดับมัธยมศึกษา คือ ม.1 - ม.3 (เทียบเท่า ป.5 - ป.7 ในสมัยต่อมา)
พ.ศ 2479 มีการจัดตั้งโรงเรียนสตรีประจำจังหวัดตราดขึ้น คือ โรงเรียนสตรีประเสริฐศิลป์ในปัจจุบัน (ตั้งอยู่ในบริเวณโรงเรียนอนุบาลตราดในปัจจุบัน) โรงเรียนตราษตระการคุณได้ย้ายนักเรียนประถมศึกษาทั้งหมด กับนักเรียนหญิงไปเรียนที่โรงเรียนสตรีประเสริฐศิลป์ รวมทั้งครูสตรีก็ย้ายตามนักเรียนไปด้วย โรงเรียนตราษตระการคุณจึงมีแต่นักเรียนชายล้วนและมีการเรียนการสอนระดับมัธยมศึกษาเท่านั้น โรงเรียนตราษตระการคุณใช้สถานที่นี้เป็นที่เล่าเรียนมาตั้งแต่ พ.ศ. 2463 สืบจนถึง พ.ศ. 2484 เป็นเวลานานถึง 22 ปี
พ.ศ. 2483 โรงเรียนได้รับจัดสรรงบประมาณให้ก่อสร้างอาคารเรียนขึ้นใหม่ตามแบบ ร.1 โดยได้รับการสนับสนุนเป็นอย่างดีจาก พล.ร.ท.สินธุ์ กมลนาวิน รัฐมนตรีว่าการกระทรวงศึกษาธิการในสมัยนั้น มีพิธีเปิดอาคารเรียนหลังใหม่นี้ เมื่อวันที่ 24 มิถุนายน พ.ศ. 2485 โดยหลวงนรนิติผดุงการ ผู้ว่าราชการจังหวัดตราด สิ้นเงินค่าก่อสร้าง 14,475 บาท ส่วนอาคารหลังแรกนั้น ภายหลังได้รื้อถอน เพราะชำรุดทรุดโทรมมาก เครื่องก่อสร้างที่พอจะใช้ได้ ก็นำไปเป็นโรงพลศึกษาขึ้นอีกหลังหนึ่ง
พ.ศ. 2495 กระทรวงศึกษาธิการได้อนุเคราะห์ให้เงินจรมาสร้างอาคารเรียนขึ้นอีกหลังหนึ่ง เป็นหลังที่ 2 เป็นเงิน 20,000 บาท
พ.ศ. 2506 กระทรวงศึกษาธิการ อนุมัติเงิน 150,00 บาท มาสร้างอาคารเรียนหลังที่ 3 เป็นอาคาร 2 ชั้น จำนวน 4 ห้องเรียน
ช่วงที่ 3 : ตราษตระการคุณในทุ่งกว้าง
พ.ศ. 2510 กระทรวงศึกษาธิการ ได้อนุมัติเงินงบประมาณ 150,000 บาท และเงินบำรุงการศึกษา 15,000 บาท สร้างหอประชุมและโรงอาหารโรงเรียนตราษตระการคุณ จังหวัดตราด ได้จัดการเรียนการสอนเจริญก้าวหน้ามาตามลำดับ แต่การที่มีนักเรียนเพิ่มขึ้นมากทุกปี ประกอบกับพื้นที่บริเวณโดยรอบสนามหน้าศาลากลาง จังหวัดตราด ซึ่งเป็นพื้นที่ใกล้เคียงโรงเรียนไม่สามารถขยายตัวได้อีกเพราะติดสถานที่ราชการอื่น ซึ่งเป็นอุปสรรคต่อการพัฒนาโรงเรียนในภายหน้า นายประจำ ประทีปฉาย ศึกษาธิการจังหวัดตราด และ นายลพ ชูแข อาจารย์ใหญ่คนแรกของโรงเรียนตราษตระการคุณ จังหวัดตราด มีความคิดตรงกันว่าต้องหาที่ดินผืนใหม่ให้โรงเรียนตราษตระการคุณ และที่ดินผืนนั้นน่าจะเป็นทุ่งเนินตาแมวอันรกร้างและกว้างใหญ่พอที่จะรองรับลูกหลานชาวตราดให้มีที่เรียนเพียงพอได้ทั้งในปัจจุบันและอนาคต ซึ่งที่ดินผืนนี้ห่างจากสถานที่ตั้งเดิมเพียง 1.5 กิโลเมตร จึงทำการจับจองได้เนื้อที่ 139 ไร่ 1 งาน 70 ตารางวา ด้วยความเห็นชอบและสนับสนุนจากนายสงัด รอดมั่น ที่ดินจังหวัด และนายจรัส เทศวิศาล ผู้ว่าราชการจังหวัดตราดในสมัยนั้น
พ.ศ. 2513 กรมสามัญศึกษา อนุมัติให้ย้ายโรงเรียน และได้จัดสรรเงินงบประมาณให้สร้างอาคารเรียน แบบ 318 (นับว่าเป็นอาคารโครงสร้างแบบตึกหลังแรกของจังหวัดตราด) จำนวน 1 หลัง บ้านพักครู 2 หลัง ส้วมนักเรียน 1 หลัง ระยะแรกมีปัญหามาก แต่ในที่สุดก็ผ่านพ้นไปด้วยดีแม้จะเสียเวลาไปบ้างสิ้นเงินงบประมาณ 2,250,000 บาท
พ.ศ. 2515 ขนย้ายนักเรียนบางส่วนมาเรียนที่ท้องทุ่งเนินตาแมว
พ.ศ. 2518 ย้ายนักเรียนมาครบทั้งหมดทุกชั้น ทิ้งสถานที่ตั้งแห่งเก่าและอาคาร 3 หลัง ไว้เป็นสมบัติของโรงเรียนอนุบาลตราดสืบไป ซึ่งสมัยนั้นตรงกับนายสุรจิตร ภัทรคามินทร์ ผู้บริหารโรงเรียนคนที่ 14 เมื่อย้ายนักเรียนทั้งหมดเรียบร้อยแล้ว โรงเรียนตราษตระการคุณ จังหวัดตราด ได้เข้าโครงการ คมภ. 2 รุ่นที่ 5 ซึ่งโครงการเงินกู้จากธนาคารโลกและได้รับความช่วยเหลือในด้านผู้เชี่ยวชาญจากประเทศแคนาคา เป็นโครงการพัฒนาโรงเรียนมัธยมศึกษาส่วนภูมิภาค กรมสามัญศึกษาได้จัดสรรเงินงบประมาณสร้างอาคารเรียนวิทยาศาสตร์ หอประชุม โรงฝึกงาน พร้อมอุปกรณ์ทางด้านงานอาชีพ ศิลปะ และวิทยาศาสตร์ครบถ้วน
รายนามผู้บริหารโรงเรียนตราษตระการคุณ จังหวัดตราด
ตั้งแต่ปีพุทธศักราช 2454 จนถึง ปัจจุบันโรงเรียนตราษตระการคุณ จังหวัดตราด มีผู้บริหาร จำนวน 24 ท่าน
{|class="wikitable" align="center" style="text-align:center"
จำนวนห้องเรียนของโรงเรียนตราษตระการคุณ จังหวัดตราด
แผนการเรียนชั้นมัธยมศึกษาตอนต้น {| class="wikitable" style="margin:0.5em auto; font-size:90%; line-height:1.25em;" ! ระดับชั้น !!ห้องเรียนพิเศษ วิทยาศาตร์ คณิตศาสตร์ เทคโนโลยีและสิ่งแวดล้อม (โครงการ สสวท. - Gifted)!!ห้องเรียนโปรแกรมภาษาอังกฤษ(EP)!!ห้องเรียนทั่วไป!!รวม แผนการเรียนชั้นมัธยมศึกษาตอนปลาย {| class="wikitable" style="margin:0.5em auto; font-size:90%; line-height:1.25em;" ! ระดับชั้น !!ห้องเรียนพิเศษ วิทยาศาสตร์ คณิตศาสตร์ เทคโนโลยีและสิ่งแวดล้อม (โครงการ สสวท. - Gifted) !!วิทยาศาสตร์-คณิตศาสตร์  !!วิทยาศาสตร์-คณิตศาสตร์-คอมพิวเตอร์  !!วิทยาศาสตร์-คณิตศาสตร์-ภาษาอังกฤษ!!ห้องเรียนอังกฤษ-คณิตศาสตร์ !!ห้องเรียนอังกฤษ-จีน!! รวม
เอชทีซี บัตเตอร์ฟลาย
เอชทีซี บัตเตอร์ฟลาย (HTC Butterfly, ญี่ปุ่น: HTC バタフライ) เป็นสมาร์ตโฟนที่ถูกออกแบบและผลิตโดย เอชทีซี โดยเมื่อวางขายในประเทศญี่ปุ่น จะเป็นรุ่นที่มีชื่อขึ้นต้นเป็น เอชทีซี เจ โดยถูกวางขายเมื่อวันที่ 17 ตุลาคม ค.ศ. 2012 โดย เคดีดีไอ ผู้ให้บริการเครือข่ายของญี่ปุ่น โดยเป็นสมาร์ตโฟนเครื่องที่ 2 ของโลกที่มีหน้าจอความละเอียด ฟูลเอชดี (FullHD) 1080p ต่อจาก ออปโป ไฟนด์ 5 โดยมาพร้อมระบบปฏิบัติการแอนดรอยด์ 4.2.2 เจลลีบีน พร้อมด้วย ซีพียู ควอด-คอร์ 1.5 GHz และใช้ชิพ สแนปดรากอน เอส 4 โปร โดยมีกล้องหลัก ความละเอียด 8 ล้านพิกเซล ส่วนแรกมันมาพร้อมกับแรม 2 จิกะไบต์ และแบตเตอรี 2,020 มิลลิแอมป์
โดยบัตเตอร์ฟลายนั้น สามารถกันน้ำได้ และมีหน้าจอ "ซูเปอร์ แอลซีดี 3" พร้อมด้วยจอฟูล เอชดี (1920x1080 พิกเซล) โดยมีความละะเอียดอยู่ที่ 440 พิกเซลต่อนิ้ว ซึ่งมากกว่า เอชทีซี วันเอ็กซ์ ซึ่งอยู่ที่ 312 พิกเซลต่อนิ้ว และไอโฟน 5 ที่เป็นเรตินา ดิสเพลย์ ที่ 326 พิกเซลต่อนิ้ว และ โนเกีย ลูเมีย 920 ที่ 332 พิกเซลต่อนิ้ว โดยหน้าจอนั้นผลิตโดย ชาร์ป คอร์ปอเรชั่น และ เจแปน ดิสเพลย์
ส่วนดรอยด์ดีเอ็นเอนั้น เป็นรุ่นของ เวไรซอน ซึ่งจะต้องผูกติดสัญญา 2 ปี ด้วยเงิน 200 ดอลลาร์สหรัฐ โดยส่วนต่างๆจะเหมือนๆกับรุ่นบัตเตอร์ฟลาย แต่จะไม่มีช่องใส่ ไมโครเอสดี
วอยซ์โอเวอร์ไอพี
วอยซ์โอเวอร์ไอพี (Voice over IP: VoIP) (หรือชื่ออื่น IP Telephony, Internet telephony, หรือ Digital Phone) เป็นการสื่อสารทางเสียงผ่านโครงข่ายอินเทอร์เน็ต หรือโครงข่ายอื่นๆ ที่ใช้อินเทอร์เน็ตโพรโทคอล สัญญาณเสียงจะถูกตัดแบ่งเป็นแพ็คเก็ตวิ่งผ่านไปบนโครงข่ายที่ใช้สำหรับการสื่อสารข้อมูลทั่วไป แทนการใช้วงจรเฉพาะตามวิธีการสื่อสารในระบบโทรศัพท์แบบดั้งเดิม เปรียบได้กับการให้รถยนต์วิ่งแทรกกันได้ตามช่องว่างที่มีอยู่ของถนน แทนการให้รถยนต์คันเดียวจองถนนวิ่งแบบผูกขาด ข้อดีของวอยซ์โอเวอร์ไอพีก็คือการสามารถใช้โครงข่ายได้อย่างมีประสิทธิภาพ ทำให้สามารถให้บริการได้ในอัตราค่าบริการที่ถูกลงมาก
การใช้งาน
ในการใช้บริการวอยซ์โอเวอร์ไอพี ผู้ใช้บริการจะต้องเชื่อมต่อกับอินเทอร์เน็ตก่อน หลังจากนั้น สามารถใช้โปรแกรมคอมพิวเตอร์ที่เรียกว่า ซอฟท์โฟน และไมโครโฟนกับหูฟัง เพื่อพูดคุยกับปลายทางได้ ในปัจจุบัน มีอุปกรณ์ที่เรียกว่า อะนาล็อกเทเลโฟนอะแด็ปเตอร์ เข้ามาแทนการใช้คอมพิวเตอร์ ต่อกับอินเทอร์เน็ต และใช้เครื่องโทรศัพท์อะนาล็อกที่ใช้งานตามบ้านหรือสำนักงานทั่วไปในการโทรศัพท์แบบวอยซ์โอเวอร์ไอพีได้ ทำให้ได้รับความสะดวก และความรู้สึกไม่แตกต่างจากการใช้โทรศัพท์แบบดั้งเดิม
การใช้งานวอยซ์โอเวอร์ไอพี สามารถใช้งานได้ทั้งในการโทรศัพท์ถึงปลายทางที่เป็นวอยซ์โอเวอร์ไอพีเช่นเดียวกัน ซึ่งส่วนใหญ่จะไม่มีการเก็บค่าบริการ แต่ทั้งสองข้างจะต้องออนไลน์พร้อมกัน หรือจะโทรไปยังปลายทางที่เป็นหมายเลขโทรศัพท์ปกติ ทั้งโทรศัพท์ประจำที่หรือโทรศัพท์เคลื่อนที่ก็ได้ ในกรณีนี้ จะต้องมีการสมัครเป็นสมาชิกของบริการและชำระค่าบริการล่วงหน้า แต่ค่าบริการจะถูกกว่าการโทรศัพท์ปกติมาก
จุดด้อยของวอยซ์โอเวอร์ไอพี
จุดด้อยของวอยซ์โอเวอร์ไอพีก็คือ ในบางกรณีคุณภาพเสียงอาจจะไม่ดีเท่าโทรศัพท์ปกติ และอาจจะมีการดีเลย์หรือการที่สัญญาณเสียงเดินทางมาช้า ทำให้พูดสวนกันไม่ได้ถนัด ต้องรอให้แต่ละฝ่ายพูดให้จบก่อนจึงจะพูดได้ แต่ปัญหานี้ได้รับการปรับปรุงขึ้นมาอย่างต่อเนื่องจนแทบจะไม่มีความแตกต่างอีกต่อไป ข้อเสียอีกประการหนึ่งก็คือ โทรศัพท์วอยซ์โอเวอร์ไอพี จะใช้งานไม่ได้เมื่อไฟฟ้าดับ หรืออินเทอร์เน็ตเกิดขัดข้อง
อนาคตของวอยซ์โอเวอร์ไอพี
วอยซ์โอเวอร์ไอพี หรือที่มักจะเรียกกันย่อๆว่าวอยซ์ จะได้รับความนิยมมากขึ้น เนื่องจากคุณภาพที่ได้รับปรับปรุงและค่าใช้จ่ายที่ถูก จนในที่สุดอาจจะกลายเป็นบริการฟรี เช่น เดียวกับการใช้งานอินเทอร์เน็ตอื่นๆ เช่น การสืบค้นเว็บไซต์ การใช้อีเมล เพราะอันที่จริงก็ไม่มีความแตกต่างกันมากนัก ผู้ใช้บริการเพียงแต่จ่ายค่าเชื่อมต่ออินเทอร์เน็ตเท่านั้น
เนื่องจากในปัจจุบัน วอยซ์โอเวอร์ไอพี ไม่มีหมายเลขของตัวเอง ได้มีความพยายามที่จะสร้างเลขหมายโทรศัพท์สำหรับวอยซ์โอเวอร์ไอพีที่ใช้งานได้ทั่วโลก เรียกว่า อีนัม (enum) ซึ่งถ้าได้มีการยอมรับแพร่หลาย เราก็จะมีหมายเลขนี้ติดตัวเราไปได้ทุกที่ทั่วโลก เพียงแต่เข้าอินเทอร์เน็ตได้ ก็สามารถติดต่อกันได้โดยกดหมายเลขอีนัมคล้ายๆ กับโทรศัพท์ในปัจจุบัน
นอกจากนั้น ถ้าโครงข่ายไว-ไฟ หรือ ไวแม็กซ์ มีการขยายครอบคลุมมากขึ้น ก็เป็นไปได้ว่าจะมีอุปกรณ์ที่เชื่อมต่ออินเทอร์เน็ตผ่านไว-ไฟ หรือ ไวแม็กซ์ ที่สามารถใช้วอยซ์โอเวอร์ไอพีได้ ซึ่งจะมีความสามารถสูงกว่าโทรศัพท์เคลื่อนที่ในปัจจุบันเป็นอย่างมาก เนื่องจากมีแบนด์วิดธ์ที่กว้าง การใช้วีดีโอโฟน จะกลายเป็นมาตรฐานทั่วไป ในปัจจุบัน ก็เริ่มมีการวางตลาดเครื่องโทรศัพท์มือถือที่ใช้เป็นโทรศัพท์ไว-ไฟในตัวบ้างแล้ว
Pterogastra
Pterogastra เป็นสกุลของพืชดอกที่อยู่ในวงศ์ Melastomataceae.
KBPS
KBPS อาจหมายถึง
Pterogastra
ถิ่นกำเนิดของมันคือ ภาคเหนือและตะวันตก อเมริกาใต้
ยุทธการที่เวกฟิลด์
ยุทธการเวคฟิลด์ (Battle of Wakefield) เป็นยุทธการในสงครามดอกกุหลาบ ที่เกิดขึ้นเมื่อวันที่ 30 ธันวาคม ค.ศ. 1460 ที่เวคฟิลด์ในมณฑลเวสต์ยอร์คเชอร์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ผู้มีความจงรักภักดีต่อพระเจ้าเฮนรีที่ 6, พระราชินีมาร์กาเร็ต และพระราชโอรสเจ้าชายเอ็ดเวิร์ดที่ถูกจับตัวไป ฝ่ายนี้นำโดยเฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 3, เฮนรี โบฟอร์ท ดยุคแห่งซัมเมอร์เซ็ทที่ 3 และจอห์น คลิฟฟอร์ด บารอนเดอคลิฟฟอร์ดที่ 9 และฝ่ายตรงข้ามฝ่ายราชวงศ์ยอร์คนำโดยริชาร์ด แพลนทาเจเน็ท ดยุคแห่งยอร์คที่ 3, ริชาร์ด เนวิลล์ เอิร์ลแห่งซอลสบรีที่ 5 และเอ็ดมันด์ เอิร์ลแห่งรัทแลนด์ ผลของยุทธการครั้งนี้ฝ่ายแลงคาสเตอร์ได้รับชัยชนะ กองทัพฝ่ายยอร์คถูกทำลายและดยุคแห่งยอร์คเสียชีวิตในสนามรบ
ภาษาญาเฮือน
ภาษาญาเฮือน (Nyaheun) มีผู้พูด 5,152 คน (พ.ศ. 2538) ในประเทศลาวทางตะวันออกของที่ราบโบโลเวนส์ ใกล้เซกองและปากซอง จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก
แคเธอรีน ซีตา-โจนส์
แคเธอรีน ซีตา-โจนส์ (Catherine Zeta-Jones CBE​) นักแสดง​ชาวเวลส์ ​เกิดเมื่อวันที่ 25 กันยายน ค.ศ. 1969 ที่สวอนซี​ ประเทศเวลส์ โดยเธอมีผลงานการแสดงตั้งแต่วัยเด็กเริ่มจากการแสดงละครเพลงในโรงละคร​ จนเริ่มมีชื่อเสียงในปี ค.ศ. 1987 จากการแสดงละครเพลงเรื่อง 42nd Street ที่โรงละครดรูรีเลนในลอนดอน ประเทศอังกฤษ​ จากนั้นได้มีผลงานการแสดงภาพยนตร์เรื่องแรกในปี ค.ศ. 1990 โดยเป็นภาพยนตร์ของประเทศฝรั่งเศสเรื่อง 1001 Nights ซึ่งไม่ประสบความสำเร็จ ทำให้เธอหันไปเล่นละครโทรทัศน์ของสถานีไอทีวี​ เรื่อง The Darling Buds of May (ออกอากาศ ค.ศ. 1991–1993) และประสบความสำเร็จจนเป็นที่จดจำของผู้ชมในสหราชอาณาจักร ​จากนั้นเธอได้ย้าย​ไปใช้ชีวิตอยู่ที่เมืองลอสแอนเจลิส, ​สหรัฐอเมริกา​ และเล่นละครโทรทัศน์ทางช่องซีบีเอส​
แคเธอรีน ซีตา-โจนส์ เริ่มโด่งดังในภาพยนตร์ฮอลลีวูด​จากการแสดงภาพยนตร์เรื่อง The Mask of Zorro -​ หน้ากากโซโร ในปี ค.ศ.1998 และเรื่อง Entrapment -​ กับดักพยัคฆ์เหนือเมฆ ที่แสดงร่วมกับเซอร์ ฌอน คอนเนอรี​ ในปี ค.ศ.1999 โดยเธอได้รับคำชื่นชมอย่างกว้างขวางจากนักวิจารณ์ภาพยนตร์จากการแสดงเรื่อง Traffic - คนไม่สะอาด อำนาจ อิทธิพล​ ในปี ค.ศ. 2000 ​และประสบความสำเร็จอย่างมากกับภาพยนตร์เรื่อง ชิคาโก ที่เธอรับบทบาทเป็นนักแสดงที่ถูกจับในข้อหาฆาตกรรมโดยภาพยนตร์เรื่องนี้ทำให้เธอได้รับรางวัลออสการ์​และรางวัลแบฟตา​ ประเภทนักแสดงสมทบหญิงยอดเยี่ยม
ประวัติ
ชื่อของเธอเกิดจากการ นำชื่อของยาย (แคทเธอรีน) มาบวกกับชื่อย่า (ซีตา) เธอมีน้องชายอีก 2 คนนั่นคือ เดวิด โจนส์ และ ลินดอน โจนส์ พออายุได้ 10 ปี เธอได้รับเลือกให้เข้าร่วมในคณะละครของโบสถ์คาทอลิกแถวบ้าน ซึ่งเปิดโอกาสให้เธอได้ร่วมงานในละครเวทีอย่าง Annie, Bugsy Malone และ The Pajama Game ต่อมาได้ย้ายมาอยู่ที่ลอนดอน และพออายุ 15 ปีมีผลงานแสดงนำเรื่อง 42nd Street หลังจากแสดงละครจบเธอได้ไปท่องเที่ยวที่ฝรั่งเศสและได้พบกับ ฟิลิปเป เดอ โบรคา ผู้กำกับชาวฝรั่งเศส ได้เสนอบทนำในหนังเรื่อง Scheherazade ของเขา
เมื่อเธอกลับมาอังกฤษในปี 1991 และได้รับบทนำในหนังชุดทางทีวีเรื่อง The Darling Buds of May ซึ่งประสบความสำเร็จดี เธอมีข่าวตามหนังสือพิมพ์แท็บลอยด์ ที่ยืนยันว่าเธอมีชื่อเสียงโด่งดัง แต่มันก็ทำให้เธออึดอัด จนเธอต้องบินหนีไปที่อเมริกา ซึ่งเธอก็ได้รับบทนำใน มินิซีรีส์เรื่อง Return of the Native และ Catherine the Great หลังจากนั้นเธอได้แสดงนำในภาพยนตร์เรื่อง The Mask of Zorro โดยแสดงร่วมกับ แอนโตนิโอ แบนเดอรัสซี่งเป็นผลงานการกำกับของ Martin Campbell  และจากนั้นเธอก็มีผลงานภาพยนตร์ตามมาอีกไม่ว่าจะเป็น Entrapment และ The Haunting เป็นต้น และยังมี Traffic ของ สตีเวน โซเดนเบิร์ก สลับกับการโชว์สวยตามถนัดในหนังอย่าง America's Sweethearts ในปี 2001 จนในปี 2002 เธอในรับบทบาทเป็น เวลมา เคลลี ในหนังเพลงเรื่อง ชิคาโก ซึ่งเธอก็รับรับรางวัลออสการ์ สาขาดาราสมทบหญิงยอดเยี่ยม
ทางด้านชีวิตส่วนตัว เธอแต่งงานกับไมเคิล ดักลาส ตั้งแต่เดือน พฤศจิกายน 2000 ทั้งคู่มีลูกด้วยกันสองคนคือ ดีแลน ไมเคิล ดัสลาส (เกิดเมื่อปี 2001) และ คาริส ซีตา ดัสลาส (เกิดเมื่อปี 2003) นอกจากนี้เธอมีลูกเลี้ยงที่เกิดจากสามีแต่งกับภรรยาคนแรกคือ คาเมรอน มอร์เรล ดัสลาส (เกิดเมื่อปี 1978)